ABS ऑन कॉर्नरिंग और ट्रैक्शन कंट्रोल जैसे सेफ्टी फीचर, एक्सपेक्टेड प्राइस ₹15.95 लाख
Ducati Monster SP bike will be launched in India on 2nd May 2023, 2 मई को भारत में लॉन्च 'डुकाटी मॉन्स्टर SP' बाइक होगी
सुपर और स्पोर्टी बाइक मेकर कंपनी डुकाटी (Ducati) 2 मई को भारत में 'डुकाटी मॉन्स्टर SP' लॉन्च करने जा रही है। कंपनी ने सोशल मीडिया प्लेटफार्म पर टीजर जारी कर लॉन्चिंग डेट अनाउंस की है।
डुकाटी ने साल की शुरुआत में मॉन्स्टर SP के साथ कई अन्य बाइक्स को इंडियन मार्केट में लॉन्च करने की घोषणा की थी। मीडिया रिपोर्ट के अनुसार, कंपनी डुकाटी मॉन्स्टर SP को 15.95 लाख रुपए के एक्स शो-रूम (दिल्ली) कीमत में पेश कर सकती है।
डुकाटी मॉन्स्टर SP: डिजाइन
कंपनी की ऑफिशियल वेबसाइट के अनुसार, डुकाटी मॉन्स्टर SP में LED DRLs के साथ प्रोजेक्टर-स्टाइल हेडलैंप, फ्यूल टैंक पर फ्रंट इंडिकेटर्स मिलेंगे। साथ ही बाइक में रेड कलर की एक स्टेप-अप सीट और साइड में एक ट्विन-पॉड एग्जॉस्ट माउंट किया गया है। बाइक में रेड और ब्लैक कलर का डुअल-टोन पेंट स्कीम दिया गया है।
डुकाटी मॉन्स्टर SP: इंजन और पॉवर
डुकाटी ने मॉन्स्टर SP में 973cc का ट्विन-सिलेंडर, लिक्विड-कूल्ड इंजन दिया है, जो 9250 rpm पर 110 bhp की पावर और 6500 rpm पर 93 Nm का पीक टॉर्क जनरेट करता है। इंजन को 6-स्पीड गियरबॉक्स के साथ ट्यून किया गया है। बाइक में 17 इंच के अलॉय व्हील दिए गए हैं। इनमें पिरेली डियाब्लो रोसो IV टायर्स लगे हैं।
डुकाटी मॉन्स्टर SP: फीचर्स
नई डुकाटी मॉन्स्टर SP में ऑल LED लाइटिंग, मल्टीमीडिया सिस्टम के साथ 4.3 इंच का TFT डिस्प्ले, लॉन्च कंट्रोल, ABS कॉर्नरिंग, लिथियम-आयन बैटरी, 3 राइड मोड्स, ट्रैक्शन कंट्रोल, व्हील कंट्रोल और डुकाटी क्विक शिफ्ट अप/डाउन जैसे कई एडवांस फीचर्स मिलेंगे।
